פאול באומגרטנר

פאול באומגרטנר (בגרמנית: Paul Baumgartner  21 ביולי 1903 – 19 באוקטובר 1976) היה פסנתרן שווייצרי.

 קורות חייו 
באומגרטנר נולד באלשטטן שבשווייץ. הוא למד פסנתר והלחנה אצל ואלטר בראונפלס בבית הספר הגבוה למוזיקה ותיאטרון במינכן ואצל אדוארד ארדמן בקלן, שם גם לימד בהמשך. עם עליית הנאצים לשלטון חזר לשווייץ והשתקע בבזל, שם לימד בקונסרבטוריון.

באומגרטנר היה פסנתרן מעולה, מן הבאים בחוג מקורביו של הצ'לן פבלו קזאלס, וניגן בפסטיבל קזאלס הראשון. עם זאת, כיום הוא זכור בעיקר כמורה, שמנה בין תלמידיו את אלפרד ברנדל, קרל אנגל, אריה ורדי והמנצח גינתר ואנד.

בשנת 1962 קיבל באומגרטנר את פרס האמנות של העיר סנט גאלן. 

הוא מת ב-1976 בלוקרנו שבשווייץ.

 קישורים חיצוניים 

 Discography at SonyBMG Masterworks

קטגוריה:פסנתרנים שווייצרים
קטגוריה:מוזיקאים שווייצרים
קטגוריה:מורים למוזיקה
קטגוריה:פליטי רדיפות הנאצים
קטגוריה:שווייצרים שנולדו ב-1903
קטגוריה:נפטרים ב-1976